

**Συγχαρητήρια ΚΟΑ στην Κυριακή Κουττούκη**

Το δεύτερο μετάλλιο της πανηγύρισε η κυπριακή αποστολή στους 3ους Ευρωπαϊκούς Αγώνες που διεξάγονται στην Πολωνία. Η Κυριακή Κουττούκη κατέκτησε το χάλκινο μετάλλιο στην κατηγορία -46kg στο Ταεκβοντό, φέρνοντας το έκτο μετάλλιο για την Κύπρο στην ιστορία της διοργάνωσης.

Ο Κυπριακός Οργανισμός Αθλητισμού συγχαίρει την πρωταθλήτρια μας, τον προπονητή, την Ομοσπονδία και την οικογένειά της και εύχεται καλή επιτυχία και στην υπόλοιπη αποστολή της ΚΟΕ στους Αγώνες.